Dit is die tyd van die jaar dat al wat ouer is vir ‘n vale spog met hul spruite. Daar is sertifikate en rapporte net waar jy kyk. Ek het egter al heelwat kritiek ook raak gelees van siele wat dink dit is onregverdig teenoor die kinders wat nie akademies sterk is nie. Ek hoor hulle hart, maar ek stem nie heel saam nie.
Onthou ek nie al te goed hoe ons kon oë rol oor die spog nie. Maar as mens moet eerlik wees, dit maak tog jou hart warm 🙂
Ek stem. Karakter en harde werk spreek meer op die ou einde. Ek het ‘n seun wat in ‘n spesiale skool was en vandag verdien hy meer as die ander wat ‘slimmer’ is.. Hy is getrou, opreg en hardwerkend in sy rigting waarvoor aangelê, Sy finansies stabiel en gee ons geen probleme.
Werk dus eerder aan jou kind se inbors en karakter, maak nie saak sy verstandelike vermoëns, en jy sal die vrug daarvan pluk. .
Ek en manlief praat net die ander dag oor almal wat deesdae net die beste is. Ek dink wat mens sien is dat daar deesdae vir elke liewe ding ‘n toekenning gemaak word en daar is so ‘n mag der menigdom van die goed, sodat elke kind tog iets kan kry.
Nou het jy al ‘n top 8 vir ‘n graad 1 klas van 30/40 kinders. Wat jy eintlik se is die kind het die beste uit 4/5 kinders in sy klas gedoen. Dis alles goed en mooi, maar in die wêreld daar buite word dit nie as fantasties gesien nie. So ‘n kind hoor vir jare dat hy so slim is en dan stap hy uit die skool banke en vind uit hy is eintlik net dood gewoon (nie dat daar fout is met dood gewoon nie!).